b'\n_START_ARTICLE_\nPartis\n_START_PARAGRAPH_\nPartis.si je slovenski spletni portal za internetno izmenjavo datotek. Deluje preko sledilnika, ki omogo\xc4\x8da za nekatere pravno sporno prosto deljenje datotek (filmov za odrasle, filmov, glasbe in programske opreme ter ra\xc4\x8dunalni\xc5\xa1kih iger in iger za konzole) na obmo\xc4\x8dju Slovenije s pomo\xc4\x8djo protokola BitTorrent. Poleg tega na strani objavljajo razne novice, aktiven je tudi forum.\n_START_SECTION_\nIzmenjava\n_START_PARAGRAPH_\nIzmenjava poteka slede\xc4\x8de. Prvi pogoj je registracija oziroma ustvaritev lastnega ra\xc4\x8duna. Potem preko ponujenih sledilnikov poi\xc5\xa1\xc4\x8de\xc5\xa1 \xc5\xbeeleno vsebino in to si nato preko torrenta klienta (\xc2\xb5Torrent, qBittorrent) prenese\xc5\xa1 k sebi. Prenos poteka razli\xc4\x8dno hitro, odvisno od jakosti internetne povezave in predvsem od \xc5\xa1tevila sejalcev, ki ponujajo tisto datoteko. Ko potem to enkrat prenese\xc5\xa1 na svoj ra\xc4\x8dunalnik postane\xc5\xa1 sejalec. To je pomembno saj tovrstna skupnost temelji ravno na pripravljenosti posameznikov na povrnitev podatkov drugim, tako na na\xc4\x8din kot si sam to prejel tudi ti da\xc5\xa1 oziroma omogo\xc4\x8di\xc5\xa1 drugim enako. Posledi\xc4\x8dno se bele\xc5\xbei koliko je bilo na tvojem ra\xc4\x8dunu sprejeto in oddano ter razmerje med njima. Na partisu se pri\xc4\x8dakuje od uporabnika, da ima razmerje vsaj na enici, torej da vsaj toliko kolikor je prejel je tudi oddal. Uporabnike, ki nimajo dovolj oddanega materiala, oziroma imajo razmerje pod enico, se nekajkrat opozori in \xc4\x8de to ne zale\xc5\xbee se jih v skrajnem primeru blokira.'